પંચાયત તલાટી કમ મંત્રીઓની લાંબા સમયથી વિવિધ માગણીઓ અનુસંધાને થયેલી રજૂઆતોનું સરકારે કોઇ નિરાકરણ ન લાવતાં સોમવારથી સમગ્ર રાજયના ૧૧ હજારથ વધુ કર્મચારીઓ અને સૌરાષ્ટ્રના ચાર હજારથી વધુ કર્મચારીઓ અચોકકસ મુદતની હડતાલ ઉપર ઉતરી ગયા છે. સૌરાષ્ટ્રમાં ભાજપ સરકારની મહત્વાકાંક્ષી એકતા યાત્રા અને સેવા સેતુ સહિતના મહત્વાકાંક્ષી કાર્યક્રમો સમયે જ તલાટીઓની બેમુદતી હડતાલ આવી પડતાં સરકાર પણ ભીંસમાં આવી છે. કલેકટર,ડીડીઓ તથા અન્ય અધિકારીઓને રાતો રાત તલાટીઓના વિકલ્પમાં નવી વ્યવસ્થા કરવા આદેશો છુટયા છે.